Sean Connery

Thomas Sean Connery (1930-2020) var britisk skuespiller som spilte i mange Hollywood-produksjoner. Han var den første som spilte James Bond på film.

Connery vant i 1987 Oscar for beste mannlige birolle for sin rolle som Jim Malone i filmen De ubestikkelige. Han ble adlet i 2000.

 Liv og virke
 Bakgrunn
Thomas Sean Connery ble født 25. august 1930 i Edinburgh i Skottland i en arbeiderklassefamilie. Hans mor, Euphemia «Effie» Maclean, var renholder, og faren, Joseph Connery, var fabrikkarbeider og lastebilsjåfør. Faren var katolikk, moren protestant. Sean var eldstebarnet med en yngre bror, Neil. Etter endt skolegang arbeidet Connery en tid som melkemann.

I 1946 vervet han seg til Royal Navy. Han fikk opplæring i Portsmouth på marinens artilleriskole og ved et luftvernbatteri. Han ble dimittert fra marinen på medisinsk grunnlag som skyldtes magesmerter som følge av tolvfingertarmsår.Christopher Bray: Sean Connery. The measure of a man, London: Faber & Faber, 2010, s. 17–18.

Etter militæret tok da mange strøjobber, blant annet som scenearbeider ved King's Theatre i Edinburgh i 1951, han kjørte lastebil og arbeidet som livvakt. I 1953 fikk han en mindre rolle i musikalen South Pacific. Han drev med fotball, der han skal ha fått tilbud om å spille for Manchester United, og kroppsbygging. I 1953 deltok han for Skottland i Mr. Universe-konkurransen. Connery var 188 cm høy. Han hadde sort belte i karate.

Han bodde for en stor del på sine eiendommer i Spania, Portugal og Karibia. Connery døde 31. oktober 2020 i Nassau på Bahamas.

Filmkarriere
Connery er særlig kjent for sin rolle som James Bond, som han første gang spilte i filmen Dr. No, som hadde premiere i 1962. Han fikk rollen først etter at skuespillerne Cary Grant og James Mason var ute av bildet.Halvor Elvik: «Var tredjevalget som James Bond», Dagbladet, 4. januar 2005, s. 55. Dana Broccoli bemerket ved vurderingen av Connery: «He moves like a panther». Dana Broccoli overbeviste sin mann og Albert Broccolis om at Connery upolerte, mandige utstråling ville løfte rollene. Connery sikret seg da rollen i Dr. No. Tidens største stjerner Richard Burton og Cary Grant ble også vurdert til rollen.

Han spilte Bond i totalt syv filmer. 
 År  Film  Originaltittel  Rolle  1962  Dr. No   James Bond 1963  From Russia with Love   James Bond 1964  Goldfinger   James Bond 1965  Operasjon Tordensky  Thunderball  James Bond 1967  James Bond i Japan  You Only Live Twice  James Bond 1971  Diamanter varer evig  Diamonds Are Forever  James Bond 1983  Aldri si aldri  Never Say Never Again James Bond

Connery er den nest yngste (32 år) av skuespillerne som har fremstilt James Bond 007. George Lazenby var to år yngre med sine 30 år. De andre skuespillerne var 37–58 år da de fikk rollen som Bond 007 eller sluttet/gav fra seg rollen. Han var ikke forfatter Ian Flemings favoritt som Bond, men Dana Broccoli hadde sett og likt Connery i filmen Darby O'Gill and the Little People. Hun overtalte sin mann, produsenten Albert «Cubby» Broccoli, til å gi Connery rollen som 007.

 Politikk og utmerkelser 
Connery var forkjemper for skotsk selvstendighet og var medlem av Scottish National Party som han støttet økonomisk med betydelige beløp. Honoraret for Diamonds are Forever (1 million pund) donerte han til Scottish International Education Trust som støtter utdanning for unge skotter.

Dronning Elizabeth II utnevnte i 2000 Connery til Knight Bachelor og derved opphøyet i ridderstanden. Han fikk da rett til å føre tiltaleformen sir foran sitt navn.

 Filmografi 
 År Tittel Rolle Originaltittel 1954  Lilacs in the Spring      1957  No Road Back  Spike  Hell Drivers  Johnny Kates  Action of the Tiger  Mike  Time Lock  sveiser nr. 2  1958  Another Time, Another Place  Mark Trevor  1959  Darby O'Gill and the Little People  Michael McBride  Tarzan's Greatest Adventure  O'Bannion  1961  On the Fiddle  Pedlar Pascoe  The Frightened City  Paddy Damion  Macbeth  Macbeth  Anna Karenina  Aleksej Vronskij   1962  Den lengste dagen  Menig Flanagan  The Longest Day Dr. No  James Bond  1963  From Russia with Love  1964  Goldfinger  Marnie  Mark Rutland  Woman of Straw  Anthony Richmond  1965  The Hill  Joe Roberts Operasjon Tordensky  James Bond  Thunderball 1966  Un monde nouveau  Seg selv   A Fine Madness  Samson Shillitoe  1967  James Bond i Japan  James Bond   You Only Live Twice The Bowler and the Bunnet  Seg selv   1968  Shalako  Shalako  1969  Det røde telt  Roald Amundsen  1970  The Molly Maguires  Jack Kehoe  1971  The Anderson Tapes  Duke Anderson  Diamanter varer evig  James Bond   Diamonds Are Forever 1972  España campo de golf  Seg selv   The Offence  Johnson  1974  Zardoz  Zed  Mord på Orientekspressen  Colonel Arbuthnot  Murder on the Orient Express Ransom  Nils Tahlvik  Ransom 1975  The Dream Factory  Seg selv   The Wind and the Lion  Mulai Ahmed er Raisuni  Mannen som ville bli konge  Daniel Dravot  The Man Who Would Be King 1976  Robin og Marian  Robin Hood  Robin and Marian The Next Man  Khalil Abdul-Muhsen  1977  A Bridge Too Far  Roy Urquhart  1979  Det første store togrøveriet  Edward Pierce  The Great Train Robbery Meteor  Dr. Paul Bradley  Cuba  Robert Dapes  1981  Outland  Marshal William T. O'Niel  Time Bandits  Kong Agamemnon  1982  G'olé!  Stemme   Five Days One Summer  Douglas Meredith  Wrong Is Right  Patrick Hale  1983  Sean Connery's Edinburgh  Seg selv   Aldri si aldri  James Bond   Never Say Never Again 1984  Sword of the Valiant  The Green Knight  1986  Highlander   Juan Sánchez Villa-Lobos Ramírez  Highlander Rosens navn  William av Baskerville  The Name of the Rose 1987  De ubestikkelige  Jim Malone  The Untouchables 1988  The Presidio  Oberstløytnant Alan Caldwell  Memories of Me  Seg selv   1989  Indiana Jones og det siste korstog  Henry Jones senior  Indiana Jones and the Last Crusade Family Business  Jessie McMullen  1990  Jakten på Rød Oktober  Kaptein Marko Ramius  The Hunt for Red October Russlands hus  Barley Blair  The Russia House 1991  Highlander 2: Fremmed uten navn  Juan Sánchez Villa-Lobos Ramírez  Highlander II: The Quickening Robin Hood – tyvenes prins  Kong Rikard Løvehjerte  Robin Hood: Prince of Thieves 1992  Medisinmannen  Dr. Robert Campbell  Medicine Man 1993  Blodrød sol  Kaptein John Connor  Rising Sun 1994  En god mann i Afrika  Dr. Alex Murray  A Good Man in Africa 1995  I sannhetens tjeneste   Paul Armstrong  Just Cause Kongens ridder  Kong Arthur  First Knight 1996  Dragonheart  Draco (stemme)   The Rock  John Patrick Mason   1998  Hevnere i kjole og hvitt  Sir August de Wynter  The Avengers Kjærlighetens spill  Paul  Playing by Heart 1999  Entrapment  Robert MacDougal   2000  Møtet med Forrester  William Forrester  Finding Forrester 2003  The League of Extraordinary Gentlemen  Allan Quatermain   2012  Sir Billi  Sir Billi (stemme)  

 Litteratur 





 Fotnoter 

 Referanser 

 Eksterne lenker 




Kategori:Skotske skuespillere
Kategori:Oscar-vinnere (birolle)
Kategori:BAFTA-vinnere
Kategori:James Bond
Kategori:Knights Bachelor
Kategori:Ordre des Arts et des Lettres
Kategori:Personer fra Edinburgh
Kategori:Skotske stemmeskuespillere